Tänä syksynä kustantamomme julkaisevat jälleen niin monia loistavia romaaneja: kunpa ehtisimme ahmia ne kaikki! Olemme valikoineet tähän muutamia käännetyn kaunokirjallisuuden helmiä, jotka kannattaa lisätä omaan kirjapinoon. Suurten lukuromaanien ystäville luvassa on Pierre Lemaitrea sekä jatkoa Sarah Larkin Tulikukka-sarjaan. ❤️‍🔥 Keltaisen kirjaston valikoima täydentyy paitsi sanataituri Claire Keeganin Aivan viime hetkellä -kokoelmalla myös käännöskirjallisuuden uudella löydöllä, Mieko Kawakamilla.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Lumoavaa kaunokirjallisuutta
Tänä syksynä kustantamomme julkaisevat jälleen niin monia loistavia romaaneja: kunpa ehtisimme ahmia ne kaikki! Olemme valikoineet tähän muutamia käännetyn kaunokirjallisuuden helmiä, jotka kannattaa lisätä omaan kirjapinoon. Suurten lukuromaanien ystäville luvassa on Pierre Lemaitrea sekä jatkoa Sarah Larkin Tulikukka-sarjaan. ❤️‍🔥 Keltaisen kirjaston valikoima täydentyy paitsi sanataituri Claire Keeganin Aivan viime hetkellä -kokoelmalla myös käännöskirjallisuuden uudella löydöllä, Mieko Kawakamilla.
Kaunokirjauutuudet 2025
Kun aurinko kuoli
Li Niannian asuu vanhempiensa kanssa pienessä vuoristokylässä. Eräänä iltana kukaan naapureista ei vetäydy nukkumaan, vaan he vaeltavat kaduilla ja pelloilla niin kuin aurinko ei olisi laskenutkaan. Tuona yönä sadat kyläläiset unissakävelevät ja toteuttavat salaisimmat, piilossa pidetyt halunsa. Koko yhteisö uhkaa luisua kaaokseen, ja Li Niannianin ja hänen vanhempiensa tehtäväksi jää pelastaa kylä ennen auringonnousua. Toimitukset alkaen 13.11.2025.
##### 30,90 € #####
Ennakkotilaa
# Taikuutta, rakkautta ja salaisuuksia 💫🌹💫
Jos saisit elää ikuisesti, oisitko valmis samaan hurjaan vaihtokauppaan kuin V. E. Schwabin romaanin päähenkilö Addie LaRue? Heather Fawcettin Emily Wilde -sarja tulee saamaan jatko-osan jo ensi vuonna, pysy kuulolla!
Emily Wilden haltiatiedon opas
Emily Wilde, osa 1 Kun Emily saapuu nietosten peittämään Hrafnsvikin kylään tutkimusmatkalle, hänellä ei ole aikomustakaan tutustua paikallisiin. Eikä hän myöskään halua viettää aikaa Wendell Bamblebyn kanssa. Bamblebyn, joka tunkee nokkansa Emilyn työhön ja hämmentää hänet läpikotaisesti. Emily raottaa ovea aiemmin tutkimattoman haltiakansan maailmaan ja törmää mysteeriin: kuka on Wendell Bambleby?
##### 30,90 € #####
Osta tästä
Addie LaRuen näkymätön elämä
V. E. Schwabin maaginen romaani rakkaudesta ja unohduksesta! Kauan sitten nuori ranskatar Addie LaRue rukoili pimeyden jumalalta pakotietä järjestetystä avioliitosta. Toive toteutui, mutta sen hintana oli ikuinen elämä – kaikkien unohtamana. Vuosisatojen saatossa Addie oppii, että myös unohdukseen tuomittu voi inspiroida muita, ja tyytyy kohtaloonsa… kunnes hän kävelee kirjakauppaan ja tapaa miehen, joka muistaa hänet.
##### 29,90 € #####
Osta tästä
# Suuret historialliset romaanit
Vallankumouksen kuiskeet
1789. Verais’n kreivi Pierre ja kreivitär Catherine asuvat Versailles’n palatsissa ja Catherinen päivät täyttyvät Marie Antoinetten hovin huvituksista. Mutta Ranskan vallankumous muuttaa kaiken. Pierre ja Catherine pakenevat Etelä-Ranskassa sijaitsevaan linnaansa. Nykypäivä. Lu on elämänsä käännekohdassa. Yhdessä miehensä Philin ja kolmen heidän ystävänsä kanssa he ostavat Etelä-Ranskasta linnan, jonka he kunnostavat asunnokseen. Lu tutkii uuden kodin historiaa ja ratkaisematon mysteeri vuosisatojen takaa alkaa paljastua.
##### 29,90 € #####
Osta tästä
Tulivuoren taru
Tulikukka, osa 3 Uuden-Seelannin Pohjoissaari vuonna 1880: nuori Aroha joutuu silmätysten kuoleman kanssa. Hän jää eloon, mutta on musertua syyllisyyden ja surun alle. Aroha matkustaa isoäitinsä maille, Eteläsaarella sijaitsevalle Rata Stationin lammasfarmille ja tutustuu sukulaisiinsa: yritteliääseen March-serkkuun ja herkkään Robiniin, jonka haaveissa siintävät teatterilavat. Maailma on nuorille avoin, mutta unelmien toteuttaminen vaatii suurta rohkeutta, raudanlujaa tahtoa sekä nöyryyttä luonnonvoimien edessä.
##### 29,90 € #####
Osta tästä
# 🎀 Hyvän mielen kirjat 🎀
Elsie Silverin kuuman Chestnut Springs -sarjan toisessa osassa tunteet leimuavat jälleen! Ja Kristy Greenwoodin ilkikurisessa Kunnes kuolema meidät yhdistää -romaanissa huomataan, että kun kiinnostava mies tömähtää eteen tuonpuoleisen odotushuoneessa, ei jahkailemaan kannata jäädä.
Paras virheeni
Walshin perhe, osa 7 Walshin perheeseen kuuluvalla Annalla on ihana mies, työ ja asunto! Mutta niinpä vain käy, että Anna huomaa eronneensa ja irtisanoutuneensa muuttaakseen takaisin kotiseudulle Irlantiin. Vanhat ystävät tarvitsevat Annan apua ylellisen lomakohteen perustamisessa – hanke jota paikalliset vastustavat henkeen ja vereen. Pahimpana kantona kaskessa on tietenkin Annan vanha poikaystävä Joey Armstrong. Koska jotkut virheet ovat luotuja toistettaviksi.
##### 30,90 € #####
Osta tästä
Sydämetön
Chestnut Springs, osa 2 Cade Eaton pyörittää perheen farmia. Hän on kovaluonteinen ja äreänpuoleinen, mutta karhean kuoren alla piilee läheisiään lämpimästi rakastava mies. Sen saa huomata myös Willa, joka palkataan kesäksi huolehtimaan Caden viisivuotiaasta pojasta. Cade on saanut ihmissuhteissa siipeensä eikä haluaisi avata sydäntään enää kenellekään, varsinkaan kolmetoista vuotta nuoremmalle lapsenvahdille. Joka herättää Cadessa monenlaisia, häkellyttävän kuumia tunteita. Toimitukset alkaen 2.12.2025.
##### 23,90 € #####
Ennakkotilaa
Kunnes kuolema meidät yhdistää
Ennen kuin Delphie ehtii tajuta kuolleensa, hän istuu tuonpuoleisen odotushuoneessa edessään kuumin koskaan näkemänsä mies. Delphie alkaa jutella miehelle, mutta äkkiä mies lähetetään takaisin maan pinnalle. Delphielle tarjotaan sopimusta: hän voi palata elämään, mutta hänellä on vain kymmenen päivää aikaa saada mies rakastumaan. Ihan helppoa! Tilannetta tosin hankaloittaa se, että mies täytyy etsiä, eikä tämä muista koskaan tavanneensa Delphietä… Toimitukset alkaen 7.11.2025.
##### 21,90 € #####
Ennakkotilaa
# Kovasti odotettua: Riley ja Lemaitre
Pelletierin perheen vaiheista saadaan tietää lisää, kun Pierre Lemaitren Suuri maailma -sarja täydentyy tetralogian kolmannella osalla! Marraskuun lopussa Lucinda Rileyn faneja puolestaan hellitään pakahduttavalla uudella romaanilla Särkynyt sävel.
Särkynyt sävel
Con Daly ja Sorcha O’Donovan rakastuvat teini-ikäisinä pienessä irlantilaisessa kotikaupungissaan Ballymoressa. Con on lahjakas laulaja, joka päättää lähteä Lontooseen ryhtyäkseen ammattimuusikoksi. Sorcha seuraa mukana, ja vaikka rahat ovat vähissä ja tulevaisuus epävarma, rakkaus ja unelmat kannattelevat. Menestyksen hinta on kuitenkin suuri. Lopulta äärimmäinen tragedia horjuttaa koko elämää. Tämän version on uudelleenkirjoittanut Lucinda Rileyn poika Harry Whittaker. Toimitukset alkaen 28.11.2025.
##### 29,90 € #####
Ennakkotilaa
Säteilevä tulevaisuus
Suuri maailma, osa 3 Ranskan tiedustelupalvelun agentti värvää François Pelletierin auttamaan vakoojan pelastamisessa rautaesiripun takaa länteen. Ydinsodan uhka on käsinkosketeltava. Jokainen Pelletierin perheen jäsen joutuu valitsemaan oman edun ja velvollisuuden välillä ristiriidoista huolimatta. Kirjan varsinainen sankari on kymmenvuotias Colette Pelletier, joka monien vaikeuksien jälkeen pistää kauhean äitinsä Genevièven järjestykseen.
##### 31,90 € #####
Osta tästä
## ✍️ Vieraskynässä: Harry Whittaker
Äitinsä Lucinda Rileyn jalanjäljissä kirjoittava Harry Whittaker on jättänyt terveiset lukijoilleen. Pääset kurkkaamaan ne Kirja-blogimme Vieraskynä-osiosta:
Vieraskynä
# Keltainen kirjasto 💛
Mars Room
Rachel Kushner kuvaa vaikeista oloista ponnistavan naisen osaa uskomattomalla tarkkuudella. Kalifornia vuonna 2003. Romy Hallia odottaa kaksi elinkautista naisvankilassa keskellä aavikkoa. Muurien ulkopuolelle jäävät työt strippiklubilla ja poika Jackson, jonka Romy ei halua joutuvan saman järjestelmän rattaisiin. Muurien sisällä vastassa on uusi todellisuus: tuhansien naisten joukko, joka tekee mitä on tarpeen pärjätäkseen päivästä toiseen. Selvää on, ettei oikeus voita aina, jos koskaan.
##### 32,90 € #####
Osta tästä
Aivan viime hetkellä
Novellikokoelma kertoo teräviä, surullisia ja pelottavia tarinoita naisista, jotka haluavat kaiken, ja miehistä, jotka kaiken vievät. Hylätty sulhanen matkustaa työpäivän jälkeen kotiin, kirjailijan ja saksalaisen tutkijan latautunut kohtaaminen, naimisissa olevan naisen kiihkeä syrjähyppy. Toimitukset alkaen 10.11.2025.
##### 30,90 € #####
Ennakkotilaa
Monique pakenee
Édouard Louis'n äiti Monique on väkivaltaisesta avioliitosta erottuaan joutunut jälleen alistavaan suhteeseen. Nyt Édouard pystyy auttamaan äitiään, mutta irtautuminen ja kasvu on Moniquen tehtävä itse. Édouardin muutos, perheen aluksi vierastama ja hylkimä, on lopulta muuttanut heitä kaikkia.
##### 32,90 € #####
Osta tästä
Kaikki rakastavaiset yössä
Fuyuko on 34-vuotias freelancer, joka asuu Tokiossa rutiiniensa vankina. Hänen ainoa merkityksellinen ihmissuhteensa on työtoveruus Hijiri-kollegan kanssa ja harrastuksensa kävely öisillä kaduilla. Kun Fuyuko tapaa miehen, ankarat rutiinit saavat särön.
##### 32,90 € #####
Osta tästä
# Käännetty sarjakuva
WSOY:n tämän syksyn käännetyissä sarjakuvissa puhaltavat väkevät poliittiset tuulet. Joe Saccon Gazan sota kertoo satiirisen sarjakuvaesseen muodossa Israelin sotatoimista Gazassa. Marjane Satrapin kuuluisan Persepolis-teoksen kaikki neljä osaa on nyt julkaistu yhtenä laitoksena.
Persepolis
Persepolis-teoksen kaikki neljä osaa on nyt julkaistu yksissä kansissa, Marjane Satrapin esipuheella. Teheran 1978: kahdeksanvuotias Marjane unelmoi ryhtyvänsä isona profeetaksi, joka pelastaa maailman. Persepolis kertoo Satrapin ja hänen perheensä vaiheista läpi Iranin vallankumouksen, sodan, ja maanpakolaisuuden. Se on kertomus yhteiskunnallisesta mullistuksesta, mutta samalla kasvukivuista, ja ensirakkauksista.
##### 32,90 € #####
Osta tästä
Gazan sota
Gazan sota on satiirinen sarjakuvaessee Israelin tuoreista sotatoimista Gazassa. Teos kuvaa viiltävän terävästi tuhoa ja palestiinalaisten sortoa Gazan kaistalla Hamasin lokakuun 2023 terrori-iskun jälkeen. Gazan sota paljastaa konfliktin moraalittomuuden ja sen kauheat ja traagiset seuraukset. Israelin ja USA:n toimintaa kritisoiva teos on Saccolle ominainen yhdistelmä rehellisyyttä, myötätuntoa ja mustaa huumoria.
##### 32,90 € #####
Osta tästä
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste